EkBass/fiwiki-20250220-pages-articles huggingface dataset:
Friedrich Ferdinand Flemming

Friedrich Ferdinand Flemming (28. helmikuuta 1778 Neuhausen, Erzgebirge, Saksa – 27. toukokuuta 1813 Berliini) oli saksalainen silmälääkäri, säveltäjä ja laulaja. Flemming opiskeli lääketiedettä Wittenbergissä 1796−1800 sekä Jenassa, Wienissä ja Triestessä. Hän toimi lääkärinä Berliinissä vuodesta 1803. Siellä hän otti laulutunteja Berliinin Sing-Akademien (Sing-Akademie zu Berlin) johtajalta Carl Freidrich Zelteriltä. Tämä oli vuorostaan perustanut Liedertafel nimisen seuran, mieskuoroyhdistyksen, joka kokoontui kuukausittain aterialle ja laulamaan seuran jäsenten kirjoittamia ja säveltämiä lauluja. Flemming oli mukana seurassa, mutta hän lähti Napoleonin sotiin, ja sairastui siellä lavantautiin ja kuoli. Seura vaali Flemmingin muistoa ja hänen kirjoittamansa sävelmä Integer vitae-oodiin oli seuran suosituimpia lauluja. Sen lisäksi seura hankki pokaalin, joka nimettiin Flemmingin mukaan ja josta seuran kokouksissa erityistilanteissa juotiin hänen muistolleen. Pokaali valmistettiin pronssista, ja sitä lyödessä se soi a-sävelellä. Vuosina 1809−1832, Zelterin kuolemaan saakka seuran jäsenet kirjoittivat 254 laulua. Eniten laulettu oli Flemmingin sävellys Horatiuksen XXII oodiin ”Integer vitae scelerisque purus”. Laulu on sävelletty 5.10.1811 ja julkaistiin Tafelgesänge -kokoelmassa 1825 neliäänisenä mieskuorolauluna. Siitä tuli nopeasti tunnettu, etenkin hautajaisissa käytettynä laulu. Flemmingin sävelmä on käytössä myös hengellisten laulujen sävelmänä, myös suomenkielisten tekstien yhteydessäː * Hengellisiä lauluja ja virsiä -kirjassa laulut 118 (118 "Autuaat on ne, jotka kuollessansa", Sakari Topelius 1860, suom. L. Pohjanpää 1923) ja 120 ("Lankesi arpa ajanlapsen vaivaan", Kustaa Adolf Lamminheimo,1921) * Ruotsin kirkon virsikirjan virsi 306 "Autuas joukko, jolla kuollessansa" (Zacharias Topelius 1869, suom. Lauri Pohjanpää 1923, uud. suom. Pekka Kivekäs 1998) * Hengellinen laulukirja -kirjassa laulu 503 "Taivainen Isä, Sua rukoilemme" (Joël Blomqvist) * Seurakunta laulaa -kirjassa laulu 274 "Laupias Isä, käännä kasvos meihin" (Joël Blomqvist, suom. Saimi Moberg). == Lähteet == Luokka:Saksalaiset säveltäjät Luokka:Saksalaiset laulajat Luokka:Saksalaiset lääkärit Luokka:Vuonna 1778 syntyneet Luokka:Vuonna 1813 kuolleet
Bandat

Bandat ovat adamawalais-ubangilaista kieltä puhuva kansa Keski-Afrikan tasavallassa ja Kongon demokraattisessa tasavallassa. Bandat asuvat Ubangi- ja Charijokien välisellä alueella. Heitä on yli 1,5 miljoonaa henkeä, joista noin 950 000 asuu Keski-Afrikan tasavallassa ja 600 000 Kongon demokraattisessa tasavallassa. Pieniä ryhmiä on myös Sudanissa ja Kongon tasavallassa. Bandoihin kuuluu lukuisia heimoja, joilla on omat nimityksensä. Bandojen uskotaan olevan peräisin Darfurin alueelta. Heidän elinkeinojaan ovat maanviljely, puutarhanhoito ja karjanhoito. Perinteisen yhteiskunnan perustan muodostavat suurperheistä koostuvat kyläyhteisöt. Bandat harjoittavat perinteistä uskontoa. Osa on kristittyjä (katolisia ja protestantteja). Muslimeiksi kääntyneitä bandoista käytetään nimitystä runga. ==Lähteet== Luokka:Keski-Afrikan tasavallan etniset ryhmät Luokka:Kongon demokraattisen tasavallan etniset ryhmät
Einar Billing

Einar Magnus Billing (6. lokakuuta 1871 Lund, Ruotsi – 17. joulukuuta 1939 Västerås) oli ruotsalainen luterilainen teologi ja Västeråsin piispa. Billingin isä oli Västeråsin ja myöhemmin Lundin piispa Gottfrid Billing. Hän suoritti ylioppilastutkinnon ja opiskeli Uppsalassa, jossa hän suoritti filosofian kandidaatin tutkinnon 1891 ja teologian kandidaatin tutkinnon 1898. Hänet vihittiin papiksi Lundin hiippakuntaan 1900. Vuosina 1901–1908 hän oli dogmatiikan ja moraaliteologian dosentti Uppsalan yliopistossa, sekä myöhemmin samojen aineiden apulaisprofessorina ja samalla Hagbyn kirkkoherra. Sen ohella hän toimi rykmentinpappina Uppsalan tykistörykmentissä. Vakinaisen professorin virkaan hänet nimitettiin 1908 sekä Uppsalan Pyhän Kolminaisuuden seurakunnan kirkkoherraksi 1918. Hänestä tuli teologian tohtori 1911. Hänet nimitettiin Västeråsin piispaksi 1920 jossa hän toimi kuolemaansa saakka 1939. Teologina Billing tuli tunnetuksi ennen muuta kansankirkkoteologiansa takia. Hän oli niin sanotun nuorkirkkoliikkeen keskeisiä hahmoja 1900-luvun alkupuoliskolla. Ruotsin kirkon sisäinen ”nuorkirkkoliike” toteutti vuosina 1909–1911 ”opiskelijoiden ristiretkiä” seurakuntiin ja kokoontumisia pidettiin myös työväentaloissa "Ruotsin kansa – Jumalan kansa" (Sveriges folk – ett Guds folk) -otsikon alla. Liikkeen johdossa Billingin ohella oli tuleva Karlstadin piispa J. A. Eklund ja tuleva arkkipiispa Nathan Söderblom. Billing oli systemaatikko, jonka teologinen ja aatteellinen ajattelu antoi uutta innostusta Ruotsin kirkolle. Hän puhui "uskonnollisesti motivoituneesta kansankirkosta", jonka tärkein tehtävä on välittää Ruotsin kansalle sanoma anteeksiantamuksesta. Nuorkirkko­liike vaikutti myös virsituotantoon ja herätti uutta intoa ulkolähetykseen. Kaikki kolme liikkeen johtohahmoa ovat kirjoittaneet virsiä. Einar Billiningin virsituotannosta tunnetaan vain yksi virsi, ”Nu gläd dig, min ande i Herran”, vuodelta 1922. Virsi painettiin Vår lösen -lehdessä 1922 otsikolla ”En tröstepsalm” (lohdutusvirsi) ja siinä oli 12 säkeistöä. Virsi on Ruotsin kirkon vuoden 1986 virsikirjassa virsi 272. Virsi on ilmestynyt suomeksi Hengellisiä lauluja ja virsiä -kokoelmassa, laulu 241 ”Nyt riemuita, sieluni muista”, (suom. Elias J. Pentti 1951). Ruotsin kirkon virsikirjassa virsi on Per Boremanin ja Jaakko Haavion 1946–1947 kääntämä ja Niilo Rauhalan uudelleen 1995 kääntämä "Nyt, sieluni, laula ja kiitä". Virsi on myös Suomen evankelis-luterilaisen kirkon ruotsinkielisessä virsikirjassa virsi 373. Billingin teoksia * Luthers lära om staten (1900) * De etiska tankarna i urkristendomen (1907) * Försoningen (1908) * Vår kallelse (1909) * Folkkyrkan och förkunnelsen (1912) * I katekesundervisningens tjänst. Utdrag ur meddelande från kungliga katekesnämnden (1916) * Herdabref till Prästerskapet i Västerås Stift (1920) == Lähteet == Luokka:Ruotsalaiset virsirunoilijat Luokka:Ruotsalaiset teologit Luokka:Ruotsalaiset professorit Luokka:Ruotsin kirkon piispat ja arkkipiispat Luokka:Västeråsin hiippakunta Luokka:Vuonna 1871 syntyneet Luokka:Vuonna 1939 kuolleet
Ngbandit

Ngbandit ovat adamawalais-ubangilaista kieltä puhuva kansa Keski-Afrikan tasavallassa ja Kongon demokraattisessa tasavallassa. Ngbandit asuvat Ubangijoen keskijuoksulla Keski-Afrikan tasavallan eteläosassa (noin 300 000 henkeä) ja Kongon demokraattisen tasavallan pohjoisosassa (250 000). Pieni ryhmä asuu Kongon tasavallassa. Ngbandit ovat kulttuuriltaan lähellä bandeja ja gbajoja. He jakautuvat useisiin heimoryhmiin. Ngbandin kielen sangon murteesta on kehittynyt alueen yleiskieli. Ngbandien perinteisiä elinkeinoja ovat maanviljely, karjanhoito, metsästys ja keräily. Monet käyvät ansiotöissä metsätyömailla. Yhteiskunta perustuu patrilineaarisiin sukuryhmiin ja suurperheiden muodostamiin kyläyhteisöihin. Ngbandit harjoittavat perinteistä uskontoa. Heillä on rikas musiikkikulttuuri. ==Lähteet== Luokka:Keski-Afrikan tasavallan etniset ryhmät Luokka:Kongon demokraattisen tasavallan etniset ryhmät
Akiko Hatanaka

Akiko Hatanaka (; s. 23. huhtikuuta 1975 Sakai, Osaka, Japani) on japanilainen puolustajana pelannut jääkiekkoilija. Hän pelasi Japanin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa. MM-kilpailuissa hän edusti maajoukkuettaan Kanadassa 2000. == Lähteet == Luokka:Japanilaiset jääkiekkoilijat Luokka:Vuonna 1975 syntyneet Luokka:Elävät henkilöt
Makat

Makat ovat bantukieliä puhuvien kansojen ryhmä Kamerunissa, Keski-Afrikan tasavallassa ja naapurimaissa. Makoja on noin 810 000 henkeä. Heistä 600 000 asuu Kamerunissa, 130 000 Keski-Afrikan tasavallassa, 35 000 Gabonissa, 35 000 Kongon tasavallassa ja 10 000 Päiväntasaajan Guineassa. Makojen esivanhemmat ovat muuttaneet sisämaahan Kamerunin keskiosan ylängöltä joitakin vuosisatoja sitten. Makojen elinkeinoja ovat maanviljely, metsästys, keräily ja karjanhoito. Monet käyvät ansiotöissä metsätyömailla tai kautsuplantaaseilla. Ruokavalion perustan muodostavat maniokki ja banaani. Perinteinen yhteiskunta perustuu suurperheiden muodostamiin kyläyhteisöihin sekä suku- ja heimoryhmiin. Makat harjoittavat perinteistä uskontoa. Osa on katolisia. ==Lähteet== Luokka:Gabonin etniset ryhmät Luokka:Kamerunin etniset ryhmät Luokka:Keski-Afrikan tasavallan etniset ryhmät Luokka:Kongon tasavallan etniset ryhmät Luokka:Päiväntasaajan Guinean etniset ryhmät
Naho Yoshimi

Naho Yoshimi (; s. 31. tammikuuta 1972 Meguro, Tokio, Japani) on japanilainen puolustajana pelannut jääkiekkoilija. Hän pelasi Japanin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa. MM-kilpailuissa hän edusti maajoukkuettaan sen ollessa A-sarjatasolla Kanadassa 2000 ja sen ollessa B-sarjatasolla Suomessa 1999. == Lähteet == Luokka:Japanilaiset jääkiekkoilijat Luokka:Vuonna 1972 syntyneet Luokka:Elävät henkilöt
Yuki Togawa

Yuki Togawa (; s. 28. helmikuuta 1978 Kushiro, Hokkaidō, Japani) on japanilainen hyökkääjänä pelannut jääkiekkoilija. Hän pelasi Japanin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa. MM-kilpailuissa hän edusti maajoukkuettaan sen ollessa A-sarjatasolla Kanadassa 2000, Kanadassa 2004 sekä Kiinassa 2008 ja sen ollessa B-sarjatasolla Suomessa 1999, Yhdysvalloissa 2001, Latviassa 2003, Ruotsissa 2005 sekä Kanadassa 2007. == Lähteet == Luokka:Japanilaiset jääkiekkoilijat Luokka:Vuonna 1978 syntyneet Luokka:Elävät henkilöt
Rewa (Intia)

Rewa on Intian Madhya Pradeshin osavaltiossa sijaitseva noin 235 000 asukkaan kaupunki, joka toimii samannimisen piirikunnan hallinnollisena keskuksena. Nimensä se on saanut Narmada-joen toisesta nimestä, joka on Rewa. Rewan ruhtinaskunta perustettiin vuoden 1400 tienoilla ja Rewan kaupungista tuli sen pääkaupunki vuonna 1597. Vindhya Pradeshin pääkaupunki siitä tuli vuonna 1948. Kaupungissa on Rewan linnoitus, jonka sisältä löytyy useita temppeleitä. 13 kilometrin päässä Rewasta sijaitsee Govindgarh, joka toimi Rewan maharadžan kesäpääkaupunkina. Intian vuoden 2011 väestönlaskennassa Rewan asukasluku oli 235 654 henkeä. Asukkaista 87 prosenttia oli uskonnoltaan hindulaisia ja toiseksi suurin uskonto oli islam (12 %). Slummeissa eli noin 22 prosenttia rewalaisista eli 52 786 henkeä. Lukutaitoisten osuus Rewan asukasluvusta oli 86 prosenttia. == Lähteet == == Aiheesta muualla == Luokka:Madhya Pradeshin kaupungit
Arshad Nadeem

Arshad Nadeem (, s. 2. tammikuuta 1997 Mian Channu, Punjab, Pakistan) on pakistanilainen keihäänheittäjä ja olympiavoittaja. == Tausta == Nadeem syntyi pienessä Mian Channun kylässä Punjabin provinssissa. Hänen isänsä oli yksinhuoltaja ja ammatiltaan muurari. Nadeemilla oli seitsemän sisarusta. Hänen veljensä kannustivat häntä yleisurheilun pariin, ja Nadeem alkoi käymään koulun ohella heittämässä kiekkoa ja keihästä. == Ura == Arshad saavutti Etelä-Aasian kisoissa 2016 pronssia Pakistanin ennätystuloksella 78,33. Hän oli samana vuonna kolmas myös alle 20-vuotiaiden Aasian-mestaruuskilpailuissa tuloksella 73,40. Bydgoszczin alle 20-vuotiaiden MM-kilpailuissa hän karsiutui loppukilpailusta. Vuonna 2017 hän sijoittui kolmanneksi Islamic Solidarity Games -tapahtumassa ja seitsemänneksi Aasian-mestaruuskilpailuissa. Arshad sijoittui kahdeksanneksi Kansainyhteisön kisoissa 2018. Karsinnassa hän heitti Pakistanin ennätyksen 80,45. Jakartan Aasian kisoissa 2018 hän saavutti pronssia jälleen maansa ennätyksellä 80,75. Hän sijoittui 2019 Aasian- mestaruuskilpailuissa kuudenneksi. Hän karsiutui Dohan MM-kilpailuissa loppukilpailusta Pakistanin ennätystuloksella 81,52. Hän paransi maansa ennätyksen samana vuonna lukemiin 83,65 Peshawarissa 14. marraskuuta ja lukemiin 86,29 Kathmandussa 7. joulukuuta. Arshad heitti Pakistanin ennätyksen 86,38 Iranissa huhtikuussa 2021. Samana vuonna järjestetyissä Tokion olympialaisissa hän sijoittui viidenneksi tuloksella 84,62. Hän oli viides myös Eugenen MM-kilpailuissa 2022 tuloksella 86,16. Saman vuoden Birminghamin Kansainyhteisön kisoissa hän voitti kultaa Pakistanin ennätystuloksella 90,18. Budapestin MM-kilpailuissa 2023 hän voitti hopeaa tuloksella 87,82. Kyseessä oli Pakistanin ensimmäinen mitali yleisurheilun maailmanlaajuisissa arvokilpailuissa. Pariisin olympialaisissa 2024 hän voitti kultaa olympiaennätyksellä 92,97. == Lähteet == Luokka:Pakistanilaiset keihäänheittäjät Luokka:Pakistanilaiset olympiavoittajat Luokka:Vuonna 1997 syntyneet Luokka:Elävät henkilöt
Takizawa

Takizawa () on Japanin kaupunki Honshūn saarella Tōhokun alueella Iwaten prefektuurissa. Se sijaitsee sisämaassa prefektuurin keskiosassa Moriokan luoteispuolella. Kaupunki on rakentunut Iwatevuoren itäjuurelle. Takizawassa on 55 561 asukasta (lokakuussa 2020) ja sen pinta-ala on 182,46 neliökilometriä. Takizawan kyläkunta syntyi vuonna 1889 Japanin kunnallishallinnon perustamisen yhteydessä. Alue tunnetaan vanhastaan hevosten laidunalueena. Asutus on suhteellisen uutta, ja aluetta on raivattu maanviljelyn käyttöön toisen maailmansodan jälkeen. Takizawassa tuotetaan muun muassa riisiä, maitoa, naudanlihaa ja hedelmiä, kuten omenoita ja vesimeloneja. Kaupungin eteläosiin on rakennettu Moriokaa palvelevia lähiöitä. Takizawa oli Japanin suurin kyläkunta, kunnes sille myönnettiin kaupunkioikeudet vuonna 2014. Takizawassa on Iwaten prefektuurinyliopiston ja Japanin itsepuolustusmaavoimien toimintoja. Kaupungin nähtävyyksiin kuuluu Onikoshi Sōzen-jinjan šintolainen pyhäkkö, joka tunnetaan hevosten suojeluspyhäkkönä. Siellä järjestetään vuosittain festivaali, johon kuuluu hevoskulkue Moriokaan saakka (Chaguchagu umakko). Iwatevuoren ympäristö kuuluu Towadan–Hachimantain kansallispuistoon. Takizawaa palvelevat JR Higashi- Nihonin Tazawako-linja ja IGR Iwate ginga -rautatien Iwate ginga -rautatielinja. == Kuvia == Tiedosto:Iwate Industry Culture & Convention Center, Arena(2016.11.27).jpg|Iwaten teollisuuden kulttuuri- ja kokouskeskus Tiedosto:Sugo stn 1.jpg|Sugon rautatieasema Tiedosto:鬼越蒼前神社.jpg|Onikoshi Sōzen-jinja Tiedosto:Takizawa city hall.JPG|Takizawan kaupungintalo == Lähteet == == Aiheesta muualla == * Kaupungin internetsivut Luokka:Iwaten prefektuurin kaupungit
Synclavier

Synclavier oli varhainen digitaalinen syntetisaattori, moniääninen digitaalinen näytteenottojärjestelmä ja musiikkityöasema, jonka valmisti New England Digital Corporation Vermontin Norwichista. Sitä tuotettiin eri muodoissa 1970-luvun lopulta 1990-luvun alkuun. Instrumenttia ovat käyttäneet merkittävät muusikot, muun muassa Frank Zappa. == Lähteet == Luokka:Digitaaliset syntetisaattorit
Khulm

Khulm (, ) eli entinen Tašqurghan () on kaupunki Afganistanin pohjoisosassa Samanganin maakunnassa. ==Maantiede== Khulm sijaitsee Afganistanin Samanganin maakunnassa Mazar-e Šarifin ja Balkhin kaupungeista itään. Alueen korkeus merenpinnasta on 450 metriä. Kaupungin läpi virtaa Khulmjoki, joka saa alkunsa Hindukušin vuorilta etelässäja haihtuu ennen Amudarjan jokea pohjoisessa. Kaupunkia kutsuttiin aikanaan nimellä Tašqurghan, eli suomeksi kivilinna. ==Historia== Nykyinen Khulm on mahdollisesti antiikin Aornos. Historioitsija Arrianos mainitsee Aleksanteri Suuren vallanneen sen talvella 330–329 ennen ajanlaskun alkua. Myöhemmin kirjoittanut Xuanzang, buddhalainen matkailija Kiinasta, mainitsi paikkakunnan Hu-linin kuningaskuntana. Xuanzangin mukaan kuningaskunnan pääkaupungissa oli yli kymmenen buddhalaista luostaria ja 500 munkkia. Sittemmissä islamilaisissa lähteissä kaupunki mainitaan useampaan otteeseen alueen muslimivalloitukseen liittyen. Kutayba ibn Muslimin sanotaan voittaneen hefhaliittien kuningas Tarkhan Nizakin "Khulmin laaksossa" vuonna 708 tai 709, sekä vuonna 737 Asad ibn Abd Allah al-Kasrin sotiessa Tokharian turkkilaisia ja sogdialaisia vastaan. Islamilaisissa lähteissä mainitaan sitytemmin useita khulmilaisia lain- ja uskonoppineita. Khulmin vaiheista Keski-Aasian ja Persian turkkilaisten dynastioiden kaudella tiedetään vain vähän. Näihin aikoihin Amudarjan eteläpuolelle alkoi kuitenkin levittäytyä turkkilaista asutusta. 1700-luvulla Nadir Šahin valtakaudella Khulmia hallitsi Kilidj Ali beg-niminen uzbekkihallitsija. Paikallinen hallitsija oli ilmeisesti muodollisesti alisteinen Kabulin Dorrani-kuninkaille, mutta käytännössä kuitenkin itsenäinen. Vastineeksi itsenäisestä asemastaan paikallinen hallitisja puolusti aluetta Amudarjan takaa hyökkääviltä uzbekeilta. Näiden hyökkäyksien takia 1800-luvun alussa Khulmiin perustettiin uusi keskusta (Tašqurghan) sen nykyiselle paikalleen noin 6 kilometriä etelään vanhasta keskustasta. Vanha Khulm autioitui. Brittiläinen tutkimusmatkailija William Moorcroft mainitsee vuonna 1824 Konduzin hallitsijan siirtäneen vanhemman Khulmin kaupungin väestön omaan pääkaupunkiinsa. Uudemman Khulmin hallitsijat olivat Konduzin hallitsijan vasalleja, kunnes Dust Muhammad Khan liitti alueen 1850-luvulla Afganistaniin. ==Lähteet== == Aiheesta muualla == Luokka:Afganistanin kaupungit
Angus King

Angus Stanley King Jr. (s. 31. maaliskuuta 1944) on yhdysvaltalainen poliitikko. Hän on toiminut vuodesta 2013 lähtien toisena Mainen senaattoreista. Hänen nykyinen kautensa päättyy tammikuussa 2025. King opiskeli Dartmouth Collegessa ja suoritti siellä BA-tutkinnon vuonna 1966. King opiskeli myös Virginian yliopistossa ja valmistui sieltä vuonna 1969. King toimi Mainen kuvernöörinä vuosina 1995–2003. Hänet valittiin sitoutumattomana edustajana Yhdysvaltain senaattiin vuonna 2012 ja uudelleen vuonna 2018. King on naimisissa Mary Hermanin kanssa ja heillä on neljä lasta. == Lähteet == == Aiheesta muualla == * Kingin viralliset kotisivut Luokka:Yhdysvaltain senaatin jäsenet Luokka:Mainen kuvernöörit Luokka:Vuonna 1944 syntyneet Luokka:Elävät henkilöt
Citilink

Citilink on indonesialainen halpalentoyhtiö. Se perustettiin vuonna 2001 Garuda Indonesian alaiseksi halpalentobrändiksi, joka lensi lähinnä Indonesian sisäisiä lentoja. Yhtiö toimi täysin Garuda Indonesian alla elokuuhun 2012 saakka, minkä jälkeen se on ollut erillinen tytäryhtiö operoiden omalla kutsukoodillaan, lentoyhtiökoodillaan, logollaan ja asuillaan. Citilink avasi ensimmäisen kansainvälisen reitin vuonna 2017 lentäessään Balin Denpasarilta Itä-Timorin Diliin. Vuonna 2019 yhtiöllä oli lentoja kahdeksaan kansainväliseen kohteeseen, kuten Kuala Lumpuriin, Phnom Penhiin ja Kunmingiin. Marraskuussa 2018 Garuda Indonesia otti tytäryhtiönsä Citilinkin välityksellä hallintaansa Sriwijaya Airin toiminnan ja taloushallinnon osana yhteistyösopimusta. Marraskuussa 2019 sopimus päättyi. Marraskuussa 2020 Indonesian hallitus ilmoitti suunnitelmistaan saada yhdeksän valtio-omisteista yhtiötä holdingyhtiön alle. Siihen kuuluisi Citilinkin lisäksi Garuda Indonesia ja suuret turismiyhtiöt. == Citilinkin lento 800 == Joulukuussa 2016 Citilinkin lento 800 Surabayalta Jakartaan viivästyi, kun ohjaamossa työskennelleen kapteenin epäiltiin olleen juovuksissa, ja hänet vaihdettiin toiseen kapteeniin ennen lennon lähtöä. Myöhemmin hänet irtisanottiin epäammattimaisen käytöksen vuoksi. Tapauksesta levisi mediassa videoita ja Citilinkin toimitusjohtaja Albert Burhan ilmoitti eroavansa asemastaan. == Lähteet == == Aiheesta muualla == * Lentoyhtiön kotisivut Luokka:Indonesialaiset lentoyhtiöt Luokka:Halpalentoyhtiöt
Huma Qureshi

Huma Qureshi (; s. 28. heinäkuuta 1986 New Delhi) on intialainen näyttelijä ja malli. Hän työskentelee pääasiassa hindinkielisissä tuotannoissa. Hänet tunnetaan muun muassa kriitikoiden ylistämistä elokuvista Gangs of Wasseypur – Part 1 (2012), Gangs of Wasseypur – Part 2 (2012) ja Badlapur (2015). == Filmografia == Vuosi Tuotanto Rooli Muuta 2011 Trishna Itsenään Erikoisesiintyminen laulussa ”Maintenance” 2012 Gangs of Wasseypur – Part 1 Mohsina Hamid Gangs of Wasseypur – Part 2 Luv Shuv Tey Chicken Khurana Harman 2013 Ek Thi Daayan Tamara Shorts Sujata D-Day Zoya Rehman 2014 Dedh Ishqiya Muniya 2015 Badlapur Jhimli Highway Mahalakshmi Marathinkielinen elokuva X: Past Is Present Veena 2016 White Roshni Menon Malajalaminkielinen elokuva 2017 Ek Dopahar Raina Lyhytelokuva Jolly LLB 2 Pushpa Pandey Viceroy’s House Aalia Noor Brittiläis-intialainen elokuva Dobaara: See Your Evil Natasha Merchant 2018 Kaala Zareena Tamilinkielinen elokuva 2020 Ghoomketu Itsenään Cameoesiintyminen 2021 Army of the Dead Geeta Yhdysvaltalainen elokuva Bell Bottom Adeela Rehman 2022 Valimai Sophia Tamilinkielinen elokuva Gangubai Kathiawadi Dilruba Erikoisesiintyminen laulussa ”Shikayat” Double XL Rajshri Trivedi Monica, O My Darling Monica Machado 2023 Tarla Tarla Dalal == Televisio == Vuosi Ohjelma Rooli Muuta 2012 Upanishad Ganga Yuvrajin vaimo Televisiosarja 2019 Leila Shalini Websarja 2021– Maharani Rani Bharti Websarja 2021 Fit Fab Feast Juontaja Televisiosarja 2022 Mithya Juhi Adhikari Websarja == Musiikkivideot == Vuosi Kappale Artisti 2014 ”Mitti Di Khusboo” Ayushmann Khurrana 2016 ”Tumhe Dillagi” Rahat Fateh Ali Khan == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Vuonna 1986 syntyneet Luokka:Elävät henkilöt
Lynk & Co 05

Lynk & Co 05 on kiinalaisen Geelyn omistaman Lynk & Con vuodesta 2019 lähtien valmistama crossover-tyyppinen automalli. Sen perä on muotoiltu coupémaisen viistoksi. Malli perustuu samalle CMA-pohjalevylle kuin muutkin merkin mallit sekä esimerkiksi Volvo XC40. Moottorina on 2,0-litrainen bensiinimoottori ja voimansiirtona kahdeksanportainen automaattivaihteisto. Keväällä 2021 tuli saataville ladattava hybridimalli kolmesylinterisellä 1,5-litraisella (180 hv) bensiinimoottorilla ja seitsemänportaisella kaksoiskytkinvaihteistolla. Sähkömoottorin kanssa voimalinjan yhteisteho on 261 hevosvoimaa. == Lähteet == == Aiheesta muualla == 05 Luokka:Hybridiautot Luokka:J-segmentin autot Luokka:2010-luvun autot Luokka:2020-luvun autot
Pakistanin kansalliskokous

Pakistanin kansalliskokous (, ) on Pakistanin parlamentin alahuone. Se koostuu 342 edustajasta, jotka valitaan viiden vuoden välein vaaleilla. Parlamentaarista työtä tehdään 34 valiokunnassa. Kansalliskokouksen paikata jaetaan maan provinssien mukaan. Lisäksi osassa provinsseissa on kiintiöityjä paikkoja naisille, ja koko maan tasolla ei-muslimeille: Yleiset paikat Naisten paikat Ei-muslimien paikat Yhteensä Balochistan 14 3 0 17 Khyber Pakhtunkhwa 35 8 0 43 Punjab 148 35 0 183 Sindh 61 45 0 75 Pääkaupunkialue 2 0 0 2 Heimoalue 12 0 0 12 Koko maa 272 60 10 342 Pakistanin perustuslain mukaan kansalliskokouksen edustajien tulee olla Pakistanin kansalaisia ja mm. 25-vuotiaita rekisteröityneitä äänestäjiä. Lisäksi muslimiedustajilla ei saa olla tuomioita islamin oppien halventamisesta. Ei-muslimien kohdalla odotetaan hyvämaineisia hyvän moraalin omaavia.. == Historia == Pakistanin itsenäistymisen jälkeen maahan perustettiin parlamentti vuonna 1947. Maata ovat johtaneet vuoroin sekä siviili- että sotilasjohtajat.. Ensimmäinen parlamentin kokoontumispaikka oli Karachissa, josta se siirtyi Islamabadiin vuonna 1972. Aluksi entiseen keskuspankin tiloihin, kunnes se muutti nykyisiin tiloihinsa vastavalmistuneeseen parlamenttirakennukseen, joka vihittiin käyttöön 28. toukokuuta 1982. Vuosina 1962–1966 yksikamarinen parlamentti kokoontui sekä Dhakassa (Itä-Pakistanissa) ja Rawalpindissa (Länsi- Pakistanissa) ja vuosina 1966–1972 vain Dhakassa.. == Viimeisimmät vaalit == Viimeisimmät vaalit pidettiin vuonna 2018. Vaaleissa äänioikeutettuja oli noin 105 miljoonaa. Suurimmaksi puolueeksi nousi PTI, jota johtaa entinen kriketin maailmanmestari Imran Khan.. Pakistanissa on tapana nimittää väliaikainen pääministeri kansalliskokouksen vaalien ajaksi, millä turvataan mahdollisimman kivuton vallanvaihto sekä maan päivittäisten asioiden hoitaminen myös vaalien ajan. Vuoden 2018 vaalien yhteydessä tätä virkaa toimitti entinen korkeimman oikeuden tuomari Nasirul Mulk.. 15\. elokuuta 2018 kansalliskokouksen puhemieheksi valittiin Asad Qaiser ja varapuhemieheksi Qasim Suri. == Lähteet == Luokka:Alahuoneet Luokka:Pakistanin politiikka
Sliding Doors

Sliding Doors on Peter Howittin ohjaama romanttinen draamakomedia vuodelta 1998. Pääosia näyttelevät Gwyneth Paltrow ja John Hannah. Elokuva kertoo samanaikaisesti kaksi eri versiota päähenkilöiden elämästä. ==Näyttelijät== ==Lähteet== Luokka:Vuoden 1998 yhdysvaltalaiset elokuvat Luokka:Brittiläiset draamakomediaelokuvat Luokka:Yhdysvaltalaiset romanttiset draamakomediaelokuvat‎
Xi’anin Jiaotong-yliopisto

Xi’anin Jiaotong-yliopisto (, , lyhennys XJTU) on Xi’anissa sijaitseva kiinalainen tutkimusyliopisto. Se kuuluu Kiinan huippuyliopistojen C9-liigaksi kutsuttuun ryhmään. Yliopiston osaaminen on kansainvälisesti korkeatasoista erityisesti insinööritieteiden, tekniikan, johtamisen ja elämätieteiden alalla. Yliopisto on hallinnollisesti suoraan Kiinan opetusministeriön alaisuusuudessa. Vuonna 1896 Shanghaihin perustettuna oppilaitoksena (Nanyang College) alkunsa saanut yliopisto on yksi Kiinan vanhimmista korkeakouluopetusta antavista oppilaitoksista. Yliopistolla on kolme kampusaluetta: Xingqing, Yanta ja Qujiang. Päätoimisia opiskelijoita oli yhteensä 40 436, joista 19 629 opiskeli maisteri- tai tohtoritutkintoa. Henkilökuntaan kuului 6 137 ihmistä, joista päätoimisteen opettajakuntaan kuului 3 081 henkeä. Xi’anin Jiaotong-yliopisto kuuluu maansa yliopistojen kärkiryhmään. Esimerkiksi tuhat tutkimuksen huippuyliopistoa maailmasta kokoava Shanghain yliopistoranking luokitteli sen maailmanlistansa (2020) jaettuun sijaluokkaan 101–150 ja maansa yliopistoista jaetulle 7.–13. sijalle. Englanninkieltä korostava THE-yliopistoranking (2021) arvosti Xi’anin Jiaotong-yliopiston vasta jaetulle maailmanlistan sijalle 601–800. ==Lähteet== ==Aiheesta muualla== Luokka:Kiinan yliopistot Luokka:Xi’an
Tonttuparaati

Tonttuparaati () on saksalaisen Kurt Noackin sävellys, johon Sauvo Puhtila (Saukki) teki vuonna 1960 suomenkieliset, jouluiset tonttuparaatia tarkoittavat sanat. "Tonttuparaati"-laulu ilmestyi Brita Koivusen, Laila Kinnusen ja Vieno Kekkosen EP-levyllä "Hyvää joulua" marraskuussa 1960. Musiikista vastasi Jaakko Salon orkesteri. Laulun ovat myöhemmin levyttäneet myös muun muassa Markku Aro, Matti ja Teppo, Erin ja Lauluduo Cat Cat. "Tonttuparaati" on reipas ja iloinen joululaulu. Sen musiikki menee koko ajan eteenpäin. Orkesterisovituksissa melodia alkaa tavallisesti huilulla ja oboella, mutta pian jatkavat klarinetti ja fagotti. Alussa melodia on leikkisä ja loppua kohden se muuttuu juhlalliseksi ja leveäksi viulujen soittamana. Laulun sanat kertovat joulupukin ja joulutonttujen lähdöstä Korvatunturilta lahjoja jakamaan ja matkasta "yli metsän ja maan, läpi yön, yli kukkulavyön". Laulu loppuu kertosäkeeseen: "Näin tonttu-ukkojen joukot Korvatunturiltaan. Saapuvat lahjoja tuomaan, tummaan jouluiltaan. Kun valot kuusen loistaa, tonttu jo kolkuttaa. Tähtien valoa, hyvyyttä jaloa, lämmintä hymyä lahjaksensa, kiltit lapset saa." == Sävellyksen alkuperä == "Tonttuparaati"-kappaleen sävelsi saksalainen Kurt Noack vuonna 1912 ja se sai nimekseen Heinzelmännchens Wachtparade D-duuri, op.5. Se on hänen tunnetuin teoksensa. Kurt Noack syntyi vuonna 1893 ja kuoli 1945. Hän oli 19-vuotias säveltäessään kappaleen. Alkuperäisen instrumentaaliversion julkaisi vuonna 1912 Baltischer Musikverlag Stettinissä. Gramofonilevyn kannessa on kuva kolmesta valkopartaisesta kääpiöstä vihreissä vaatteissa ja punaisessa lakissa marssimassa kiväärit olkapäillään. Ilmestymisensä jälkeen sävellystä soitettiin orkestereissa ja julkaistiin useina eri sovituksina. Pohjoismaissa ainakin 1930-luvulta lähtien sävellys on yhdistetty joulutonttuihin. Tähän viittaavat cover-versioiden ruotsin- ja tanskankieliset nimet, kuten "Tomtarnas vaktparad" ja "Nissernes vaktparade". Cover-versioissa oli myös sanoitettuja esityksiä. == Lähteet == Luokka:Saksalaiset joululaulut Luokka:Suomenkieliset joululaulut
Mitsuko Igarashi

Mitsuko Igarashi (; s. 21. elokuuta 1977 Tomakomai, Hokkaidō, Japani) on japanilainen hyökkääjänä pelannut jääkiekkoilija. Hän pelasi Japanin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa. MM-kilpailuissa hän edusti maajoukkuettaan sen ollessa A-sarjatasolla Kanadassa 2000 ja sen ollessa B-sarjatasolla Suomessa 1999. == Lähteet == Luokka:Japanilaiset jääkiekkoilijat Luokka:Vuonna 1977 syntyneet Luokka:Elävät henkilöt
Akiko Naka

Akiko Naka (; s. 5. kesäkuuta 1980 Sapporo, Hokkaidō, Japani) on japanilainen hyökkääjänä pelannut jääkiekkoilija. Hän pelasi Japanin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa. MM-kilpailuissa hän edusti maajoukkuettaan sen ollessa A-sarjatasolla Kanadassa 2000 ja sen ollessa B-sarjatasolla Yhdysvalloissa 2001 sekä Latviassa 2003. == Lähteet == Luokka:Japanilaiset jääkiekkoilijat Luokka:Vuonna 1980 syntyneet Luokka:Elävät henkilöt
Chiara Mair

Chiara Mair (s. 31. elokuuta 1996) on itävaltalainen alppihiihtäjä. Mair kilpaili alppihiihdon maailmancupissa ensimmäisen kerran Flachaun suurpujottelussa tammikuussa 2016. Ensimmäiset maailmancupin pisteensä hän saavutti Sankt Moritzin paripujottelussa joulukuussa 2018 oltuaan 23:s. Kymmenen parhaan joukkoon hän laski ensimmäisen kerran tammikuussa 2020 oltuaan Flachaun pujottelussa kahdeksas. Parhaimmillaan hän on sijoittunut kuudenneksi Kranjska Goran pujottelussa helmikuussa 2020. Mair saavutti Åren nuorten MM-kilpailuissa 2017 pronssia sekä pujottelussa että suurpujottelussa. Cortina d'Ampezzon MM-kilpailuissa 2021 hän sijoittui pujottelussa kuudenneksi. == Lähteet == Luokka:Itävaltalaiset alppihiihtäjät Luokka:Vuonna 1996 syntyneet Luokka:Elävät henkilöt
Strawberry Lane

Strawberry Lane on televisioyhtiö GMA Networkin esittämä filippiiniläinen draamasarja. Sen päärooleissa ovat Bea Binene, Joyce Ching, Kim Rodriguez ja Jhoana Marie Tan. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Józef Rysula

Józef Rysula (13. maaliskuuta 1939 – 23. marraskuuta 2020) oli puolalainen maastohiihtäjä. Hän kilpaili talviolympialaisisssa vuosina 1960, 1964 ja 1968.https://web.archive.org/web/20200418083110/https://www.sports- reference.com/olympics/athletes/ry/jozef-rysula-1.html ==Lähteet== Luokka:Puolalaiset maastohiihtäjät Luokka:Vuonna 1939 syntyneet Luokka:Vuonna 2020 kuolleet
Hiram na Alaala

Hiram na Alaala on televisioyhtiö GMA Networkin esittämä filippiiniläinen draamasarja. Sen päärooleissa ovat Dennis Trillo, Kris Bernal, Lauren Young and Rocco Nacino. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Poor Señorita

Poor Señorita on televisioyhtiö GMA Networkin esittämä filippiiniläinen draamasarja. Sen päärooleissa ovat Regine Velasquez. ==Näyttelijät== == Aiheesta muualla == * Viralliset kotisivut Luokka:2010-luvun draamakomediasarjat Luokka:Filippiiniläiset draamasarjat Luokka:Filippiiniläiset komediasarjat Luokka:GMA Networkin draamasarjat
Pamilya Roces

Pamilya Roces on televisioyhtiö GMA Networkin esittämä filippiiniläinen draamasarja. Sen päärooleissa ovat Carla Abellana, Gabbi Garcia, Sophie Albert, Shaira Diaz ja Jasmine Curtis-Smith. ==Näyttelijät== == Aiheesta muualla == * Viralliset kotisivut Luokka:2010-luvun draamakomediasarjat Luokka:Filippiiniläiset draamasarjat Luokka:GMA Networkin draamasarjat Luokka:Filippiiniläiset komediasarjat
My Korean Jagiya

My Korean Jagiya (, Hanguk-in Jagiya) on televisioyhtiö GMA Networkin esittämä filippiiniläinen draamasarja. Sen päärooleissa ovat Heart Evangelista ja Alexander Lee. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat Luokka:Filippiiniläiset komediasarjat
Anna KareNina

Anna KareNina on televisioyhtiö GMA Networkin esittämä filippiiniläinen draamasarja. Sen päärooleissa ovat Krystal Reyes, Barbie Forteza ja Joyce Ching. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Alyas Robin Hood

Alyas Robin Hood on televisioyhtiö GMA Networkin esittämä filippiiniläinen draamasarja. Sen pääroolissa on Dingdong Dantes. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Ang Dalawang Mrs. Real

Ang Dalawang Mrs. Real on televisioyhtiö GMA Networkin esittämä filippiiniläinen draamasarja. Sen päärooleissa ovat Dingdong Dantes, Lovi Poe ja Maricel Soriano. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
I Heart Davao

I Heart Davao on televisioyhtiö GMA Networkin esittämä filippiiniläinen draamasarja. Sen päärooleissa ovat Carla Abellana ja Tom Rodriguez. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Impostora

Impostora on televisioyhtiö GMA Networkin esittämä filippiiniläinen draamasarja. Sen päärooleissa ovat Sunshine Dizon ja Iza Calzado. ==Näyttelijät== == Aiheesta muualla == * Viralliset kotisivut Luokka:Filippiiniläiset draamasarjat Luokka:2000-vuosikymmenen televisiosarjat Luokka:GMA Networkin draamasarjat
Harmaakurkkutanssija

Harmaakurkkutanssija (Neopelma aurifrons) on tanssijoihin kuuluva lintulaji. Lajia tavataan uhanalaisena Etelä-Amerikasta. ==Koko ja ulkonäkö== Harmaakurkkutanssija on pienikokoinen lintu ja voi kasvaa noin 13 cm pitkäksi. Sukupuolet muistuttavat pääosin toisistaan ulkonäöltään. Harmaakurkkutanssija on päästään ja selästään oliivinvihreä ja siivet ovat harmaanvihreät. Varsinkin koiraalla voi olla päälaellä pieni vaaleankeltainen laikku. Lajin kurkku on valkoinen ja rinta harmahtava. Harmaakurkkutanssijan vatsa on vaalenakeltainen. Linnun pyrstö on lyhyt. ==Levinneisyys ja elinympäristö== Harmaakurkkutanssijaa tavataan ainoastaan Brasiliaasta. Lajin elinympäristöä ovat kosteiden metsien tiheiköt. Linnun ravintoa ovat hedelmät ja toisinaan se syö myös hyönteisiä. Harmaakurkkutanssijan kanta ei ole arvioitu ja se luokitellaan silmälläpidettäväksi. Kantaa uhkaa elinympäristön häviäminen. ==Lähteet== Luokka:Tanssijat (linnut)
Edward Montagu, Manchesterin toinen jaarli

Edward Montagu, Manchesterin toinen jaarli, (1602 – 5. toukokuuta 1671) oli Englannin sisällissodan aikaisen parlamentin Itä-Englannin joukkojen komentaja sekä parlamentin ylähuoneen jäsen. Hän toimi Englannin lordikanslerina sekä Cambridgen yliopiston kanslerina 1660–1671. Montagu matkusti Walesin prinssin mukana Espanjaan vuonna 1623. Matkan tarkoituksena oli sopia avioliiton solmimisesta Walesin prinssin ja Espanjan infantan eli kuninkaan tyttären välillä, mutta hanke epäonnistui. 1630-luvulla Montagu alkoi lähentyä poliittisesti puritaaneja, ja hän tuki pitkässä parlamentissa kuninkaanvastaisen opposition johtajaa John Pymiä. Montagu johti parlamentin armeijan itäisiä joukkoja vuonna 1643 ja osallistui Skotlannin covenantilaisten sekä Thomas Fairfaxin kanssa Marston Moorin taisteluun, jossa hän oli ainoa parlamentin puolella taistelleista kolmesta kenraalista (Montagu, Leslie, FairfaxFairfax tarkoittaa tässä vanhempaa Fairfaxia, Thomas Fairfaxin isää.), joka ei paennut taistelukentältä. Marston Moorin jälkeen Montagun asenne sotaa kohtaan muuttui ja hän jätti noudattamatta Lontoosta saamiaan käskyjä. Tähän saattoi vaikuttaa sotaa kannattaneen Henry Vanen vierailu Yorkshiressa, jolloin Vane puhui ensimmäisen kerran julkisesti kuninkaan syöksemisestä valtaistuimelta. Marraskuussa 1644 Oliver Cromwell piti parlamentin alahuoneessa puheen, jossa hän tuomitsi Montagun passiivisuuden. Montagu, jonka aatelisnimi vuodesta 1642 oli Manchester, erosi armeijasta mutta pysyi ylähuoneen jäsenenä. Hän vastusti Kaarle I:n tuomitsemista oikeudenkäynnissä eikä vannonut uskollisuudenvalaa kuninkaan mestauksen jälkeiselle tasavallalle. Manchester kannatti Englannin restauraatiota ja kantoi kruunajaismiekkaa Kaarle II:n kruunajaisissa vuonna 1661. ==Lähteet ja huomautukset== Luokka:Brittiläiset poliitikot Luokka:Brittiläiset kenraalit Luokka:Jaarlit Luokka:Cambridgen yliopiston kanslerit Luokka:Royal Societyn jäsenet Luokka:Vuonna 1602 syntyneet Luokka:Vuonna 1671 kuolleet
Petrus Apianus

Petrus Apianus (1495–1552) oli saksalainen matemaatikko ja tähtitieteilijä. Hän havaitsi, että komeetan pyrstö osoittaa aina aurinkoon päin. == Lähteet == == Aiheesta muualla == Luokka:Saksalaiset matemaatikot Luokka:Saksalaiset tähtitieteilijät Luokka:Vuonna 1495 syntyneet Luokka:Vuonna 1552 kuolleet
Adrien Auzout

Adrien Auzout (1622–1691) oli ranskalainen tähtitieteilijä. Hän keksi lankamikrometrin ja rakensi pitkiä putkettomia kaukoputkia joitten suurimpien polttovälit olivat 80 ja 80 metriä. == Lähteet == == Aiheesta muualla == Luokka:Ranskalaiset tähtitieteilijät Luokka:Vuonna 1622 syntyneet Luokka:Vuonna 1691 kuolleet
Edward Emerson Barnard

Edward Emerson Barnard (1857–1923) oli yhdysvaltalainen tähtitieteilijä. Hän löysi Jupiterin kuun Amalthean. == Lähteet == == Aiheesta muualla == Luokka:Yhdysvaltalaiset tähtitieteilijät Luokka:Vuonna 1857 syntyneet Luokka:Vuonna 1923 kuolleet
Johann Franz Encke

Johann Franz Encke (1791–1865) oli saksalainen tähtitieteilijä. Hän kehitti radanmääritysmenetelmiä ja laski useiden komeettojen ja asteroidien ratoja. == Lähteet == == Aiheesta muualla == Luokka:Saksalaiset tähtitieteilijät Luokka:Vuonna 1791 syntyneet Luokka:Vuonna 1865 kuolleet
Pozantı

Pozantı on kaupunki ja piirikunta Adanan maakunnassa, Turkissa. Vuonna 2019 alueen väkiluku oli 19 974. == Lähteet == == Aiheesta muualla == * Alueen kotisivut Luokka:Adanan maakunnan piirikunnat
Thomas Wyatt

Thomas Wyatt (1503 Allington Kent – 11. lokakuuta 1542 Sherborne, Dorset) oli englantilainen runoilija ja diplomaatti. Hänen isänsä oli Henry Wyatt (k. 1537), joka oli Henrik VII:n ja Henrik VIII:n aikainen valtaneuvos.Wyatt 1. Sir Thomas W. ja 2. Sir Thomas W. d. y., Nordisk familjebok 32. 1921 Wyatt opiskeli Cambridgessa, pääsi varhain hovin suosioon ja oli vuodesta 1526 usein diplomaattisissa tehtävissä. Hän tapasi muun muassa 1527 paavi Klemens VII:n ja 1537 ja 1539 keisari Kaarle V:n. Hän päätyi 1536 kuukaudeksi vankilaan, ehkä siksi, että Henrik VIII, joka halusi erota Anne Boleynistä, yritti saada Wyattin tunnustamaan olleensa Boleynin rakastaja. Wyatt pääsi kuitenkin pian taas kuninkaan suosioon ja sai 1537 ritarin arvon. Kun Thomas Cromwell oli teloitettu 1540, Wyatt joutui jälleen tammikuussa 1541 vankilaan. Häntä syytettiin muun muassa petollisista yhteyksistä kardinaali Reginald Poleen, mutta hänet vapautettiin kuningatar Katariina Howardin pyynnöstä. Hän sai jälleen diplomaattisia tehtäviä, ja hänestä tuli 1542 Britannian alahuoneen jäsen. Wyatt oli ensimmäisiä sonetin ja muiden italialaisten runomuotojen käyttäjiä englanninkielisessä kirjallisuudessa. Hän kirjoitti 31 sonettia, joista kymmenen on Petrarcan käännöksiä ja muut voimakkaasti tältä vaikutteita saaneita. Hän kirjoitti myös satiirisia tertsiinejä Luigi Alamannin esimerkin mukaan sekä epigrammeja, virsiä ja lyyrisiä runoja. Nuoren ystävänsä ja oppilaansa Henry Howard Surreyn kanssa Wyatt aloitti jo Elisabetin ajoilta jatkuneen italialaisten vaikutteiden mukaisen englantilaisen runon uudistamisen sekä runomuodon suhteen että uudistamalla ylevän ja metafyysisen mutkikkaan käsityksen rakkaudesta. Surreyn runous on kepeämpää, mutta Wyattin runous on selkeämpää, hänen tyylinsä vakavampaa ja rauhallisempaa, mutta siinä on osuvaa satiiria ja humoristista surumielisyyttä. Kokoelma Songes and sonettes ilmestyi vasta 1557 yhdessä Surreyn runojen kanssa antologiassa Tottel’s miscellany. Myöhemmin niitä julkaisi G. F. Nott (1815–1816, Surreyn runojen kanssa), yhden sarjassa Aldine edition of the British poets (1866) ja yhden julkaisi Edward Arber kokoelmassa English reprints (1870). Säilyneet käsikirjoitukset poikkeavat merkittävästi Richard Tottelin jälkeen myöhemmissä editioissa julkaistuista teksteistä. Wyattin poika oli Thomas Wyatt nuorempi ja tämän pojanpoika Francis Wyatt oli Virginian kuvernööri. == Lähteet == ==Aiheesta muualla== *Wyatts life and works Luokka:Brittiläiset diplomaatit Luokka:Englantilaiset runoilijat Luokka:Vuonna 1503 syntyneet Luokka:Vuonna 1542 kuolleet
Bart Bok

Bart Jan Bok (syntyjään Bartholomeus Jan Bok, 28. huhtikuuta 1906 Hoorn, Alankomaat – 5. elokuuta 1983 Tucson, Arizona, Yhdysvallat) oli hollantilainen tähtitieteilijä. Hän oli hollantilaisen vääpelin Jan Bokin ja tämän vaimon Gesina Annetta née van der Leen vanhin poika. Hän opiskeli tähtitiedettä Leidenin and Groningenin yliopistoissa. 1929 hän sai stipendin Harvardin yliopiston observatorioon Massachusettsiin, Yhdysvaltoihin, jossa hän toimi tähtitieteilijä Harlow Shapleyn alaisuudessa. Bok meni naimisiin New Yorkissa 9. syyskuuta 1929 tähtitieteilijän Priscilla Fairfieldin (1896–1975) kanssa, josta tuli myös hänen lähin tieteellinen yhteistyökumppaninsa. Tohtorin tutkinnon suorittamisen jälkeen Bok liittyi observatorion henkilökuntaan ja hänet nimettiin professoriksi vuonna 1947. Hän sai Yhdysvaltain kansalaisuuden 1938, jolloin hän lyhensi etunimensä Bartiksi. Bokin tärkein tutkimuskohde oli Linnunradan rakenne. 1930-luvulla hän tutki tähtien jakautumista ja nopeutta galaksissa yrittääkseen määrittää sen rakenteen. Hänestä tuli auktoriteetti aiheesta, vaikka galaksin todellinen spiraalimuoto paljastettiin vasta 1950-luvulla. Priscillan kanssa hän kirjoitti teoksen The Milky Way (1941), joka tunnetaan laajalti yhtenä menestyneimmistä tähtitieteellisistä kirjoista. Hän tutki myös tähtienvälisen avaruuden pieniä tummia pilviä, jotka aiheuttavat tähtien valon imeytymistä, ja osoitti, että ne koostuvat kaasusta ja pölystä, jotka supistuvat muodostamaan tähtiä. Pilvet tunnetaan nykyään nimellä Bokin globulit. Tieteellisten saavutustensa lisäksi Bok oli erinomainen tähtitieteen opettaja ja aiheen popularisoija. Hän piti lukuisia julkisia luentoja, julkaisi artikkeleita sanoma- ja aikakauslehdissä sekä toimitti radiolähetyksiä. Hänestä tuli eräänlainen tähtitieteen julkinen ilme. Vuonna 1966 Bok palasi vaimonsa kanssa Yhdysvaltoihin, missä hän oli Steward Observatoryn johtaja vuoteen 1970 asti ja lisäksi hän toimi tähtitieteen professorina Arizonan yliopistossa. Hän jäi eläkkeelle yliopistosta vuonna 1974. Bok sai lukuisia palkintoja tähtitieteen panoksistaan: hänet valittiin 1968 Yhdysvaltain kansalliseen tiedeakatemiaan ja palkittiin 1977 Astronomical Society of the Pacificin myöntämällä Catherine Wolfe Bruce -mitalilla. Hän toimi samaisen yhteisön hallituksen jäsenenä vuosina 1977-1980. Hän toimi Kansainvälisen tähtitieteellisen liiton varapresidenttinä 1970-1974 ja Amerikan tähtitieteellisen seuran presidenttinä 1972-1974. == Lähteet == == Aiheesta muualla == * The Milky Way — Bart J. Bok, Priscilla F. Bok | Harvard University Press * Homepage | American Astronomical Society (aas.org) Luokka:Alankomaalaiset tähtitieteilijät Luokka:Vuonna 1906 syntyneet Luokka:Vuonna 1983 kuolleet
Sanja Vučić

Sanja Vučić (; s. 8. elokuuta 1993 Kruševac, Serbia ja Montenegro), tunnettu myös nimellä Sanja Vučić ZAA, on serbialainen laulaja ja lauluntekijä. Hän toimi alun perin ZAA-nimisen yhtyeen päävokalistina. Vuonna 2017 hän liittyi tyttöbändiin nimeltä Hurricane. Vučić edusti Serbiaa kappaleella "Goodbye (Shelter)" vuoden 2016 Eurovision laulukilpailussa Tukholmassa. Hänen oli tarkoitus edustaa Serbiaa uudelleen vuoden 2020 Eurovision laulukilpailussa yhdessä Hurricanen kanssa kappaleella "Hasta la vista". Vuoden 2020 Euroviisut kuitenkin peruttiin koronaviruspandemian vuoksi, ja heidät valittiin sen sijaan Serbian edustajaksi vuoden 2021 kilpailuun. ==Diskografia== ===ZAA- yhtyeen kanssa=== ====Studioalbumit==== * What About (2014) ====Singlet==== Vuosi Nimi Albumi 2016 "Goodbye (Shelter)" (esiintyjänimenä "ZAA" Sanja Vučić) ===Hurricane-yhtyeen kanssa=== ===Featuring-artistina=== Vuosi Nimi Albumi 2014 "Underground Riot" (Y.O.X feat. Sanja) rowspan="2" "Želje" (Mr.Rabbit feat. Sanja) 2016 "Kuća heroja" rowspan="1" 2017 "Genesis" (Meta feat. Sanja) rowspan="2" "Rezervisano" (Djexon feat. Sanja) 2018 "Šuška Se, Šuška" (Dejan Petrović feat. Sanja) rowspan="1" ==Lähteet== == Aiheesta muualla == Luokka:Serbialaiset laulajat Luokka:Serbian euroviisuedustajat Luokka:Vuoden 2016 euroviisuedustajat Luokka:Vuonna 1993 syntyneet Luokka:Elävät henkilöt
Simon Newcomb

Simon Newcomb (1835–1909) oli yhdysvaltalainen tähtitieteilijä. Hän oli yksi American Astronomical Societyn perustajia ja sen ensimmäinen puheenjohtaja 1899–1905. == Lähteet == == Aiheesta muualla == Luokka:Yhdysvaltalaiset tähtitieteilijät Luokka:Vuonna 1835 syntyneet Luokka:Vuonna 1909 kuolleet
David Gill (tähtitieteilijä)

David Gill (1843–1914) oli skotlantilainen tähtitieteilijä. Hän käytti asteroideja astronomisen yksikön määrittämiseen ja valokuvasi taivaan etelänavan ympäristön. == Lähteet == == Aiheesta muualla == Luokka:Brittiläiset tähtitieteilijät Luokka:Vuonna 1843 syntyneet Luokka:Vuonna 1914 kuolleet
Gwen Stefanin diskografia ja kiertueet

Tämä artikkeli on Gwen Stefanin diskografia ja kiertueet. == Studioalbumit == Albumin tiedot Love. Angel. Music. Baby. *Tyyppi: Studioalbumi *Julkaistu: 22. marraskuuta 2004 *Listasijoituksia: 1. AUS, 3. CAN, 4. UK, 3. FIN, 5. IRIS *Singlet: What You Waiting For?, Rich Girl, Hollaback Girl, Cool, Luxurious, Crash *Myynti maailmanlaajuisesti: 7,5 miljoonaa kappaletta The Sweet Escape *Tyyppi: Studioalbumi *Julkaistu: 4. joulukuuta 2006 *Listasijoituksia: 3. U.S. Billboard Hot 100, 6. UW, 2. AUS, 8. Swis, 2. AUS, 29. GER *Singlet: Wind It Up, The Sweet Escape, 4 in the Morning, Now That You Got It, Early Winter *Myynti maailmanlaajuisesti: 3,5 miljoonaa kappaletta This Is What the Truth Feels Like *Tyyppi: Studioalbumi *Julkaistu: 18. Maaliskuuta 2016 *Listasijoituksia: *Singlet: Used To Love You, Make Me Like You *Myynti maailmanlaajuisesti: You Make It Feel Like Christmas ==Singlet== Albumilta Love.Angel.Music.Baby.: * What You Waiting For? (2004) - US #47, UK #4 * Rich Girl feat. Eve (2005) - US #7, UK #4 * Hollaback Girl (2005) - US #1, UK #8 * Cool (2005) - US #13, UK #11 * Luxurious (2005) - US #21 * Crash (2006) - US #49 Albumilta The Sweet Escape: * Wind It Up (2006) - US #6, UK #3 * Yummy (Promo) (2006) * The Sweet Escape ft. Akon (2007) - US #3 * 4 in the Morning (2007) * Now That You Got It(2007) * Early Winter (2007) Ei miltään albumilta: * Baby Don't Lie (2014) * Spark the Fire (2014) Albumilta This Is What the Truth Feels Like: * Used To Love You (2015) * Make Me Like You (2016) * Misery (2016) Muiden artistien kanssa: * Moby ft. Gwen Stefani - South Side (2000) * Eve ft. Gwen Stefani - Let Me Blow Ya' Mind (2001), Rich Girl (2005) * Pharrell Williams ft. Gwen Stefani - Can I Have It Like That (2005) - US #48 * Brian Setzer - You're The Boss (feat. Gwen Stefani) album:The Dirty Boogie (1998) ==DVD:t== * Harajuku Lovers Live (julkaistiin 27. marraskuuta 2006) == Kiertueet == * Harajuku Lovers Tour (2005) * The Sweet Escape Tour (2007) Stefani, Gwen
Sar-e Pol

Sar-e Pol (, ) on kaupunki Afganistanissa Sar-e Polin maakunnassa. Sen asukasluku oli vuonna 2014/2015 Yk:n arvion mukaan 42 563–51 075\. ==Maantiede== Sar-e Pol sijaitsee Sar e-Polin maakunnassa Afganistanissa. Alueen korkeus merenpinnasta on 610 metriä. Kaupunkia halkoo Ab-i Safid -joki, jonka mukaan kaupunki on saanut sillanpäätä tarkoittavan nimensä. ==Historia== Sar-e Pol on mahdollisesti keskiaikaisissa islamilaisissa lähteissä mainittu Džouzdžanin alueella sijainnut Anbar tai Anbir. Myöhemmin Sar-e Pol oli yksi alueen useista itsenäisistä uzbekkien kaanikunnista. Muita olivat esimerkiksi Andkhoi, Aqča, Šeberghan ja Maimana. Sar-e Pol oli jonkin aikaa alisteinen Maimanan kaanille, mutta se itsenäistyi vuonna 1810. Afganistanin Dorrani- hallitsijat alkoivat ulottaa valtaansa alueelle 1800-luvun puolivaiheilla. Sar-e Pol oli Kabulille alistetuista kaanikunnista viimeinen. Paikalliset sotilaat yrittivät vielä kapinoida vuonna 1865, mutta Abd al-Rahman Khanin johtamat joukot kukistivat kapinan. Viimeisetkin itsenäisyyden rippeet menetettiin vuonna 1875. 1900-luvulla lähialueelta löydettiin maakaasu- ja öljyesiintymiä. Vuonna 1963 alettiin rakennuttaa uutta kaupunginosaa vanhan luoteispuolelle. ==Väestö== Yhdistyneiden kansakuntien asuinyhdyskuntaohjelman arvio Sar-e Polin asukasluvusta oli vuonna 2014–2015 alemman arvion mukaan 42 563 ja ylemmän arvion mukaan 51 075. Kaupungin asukkaat ovat pääasiassa uzbekkeja ja tadžikkeja. Ziarat-i Hazrat-i Yahyan pyhättö on suosittu pyhiinvaelluskohde etenkin uudenvuodenpäivä nawrozina. ==Lähteet== Luokka:Afganistanin kaupungit